Kaupunkilaisten kesäparatiisit - huvilaelämää Kainuussa
2025-06-18 - 2025-09-17
Kainuun Museon kesänäyttelyssä tutustutaan upeaan huvila-arkkitehtuuriin. Lisäksi näyttely kuvaa viime vuosisadan alun huvilaelämää päivänpaisteisilla kallioilla ja sinisillä selillä.

Ranan kulttuurikävelyt: Leikin merkitystä unohtamatta
2025-08-06 17:00 - 18:00 (Europe/Helsinki)
”Leikin merkitystä unohtamatta” on laulua ja tarinoita yhdistävä leikkisä kiertokävely Kulttuuritalo Villa Ranan läheisyydessä Jyväskylän Seminaarinmäellä. Se sopii lapsille ja aikuisille. Leikin varjolla tulee oppineeksi asioita Jyväskylän historiasta sekä Uno Cygnaeuksesta, hänen lapsuudestaan ja työstään opettajaseminaarin perustamiseksi Jyväskylään. Tervetuloa mukaan yksin tai kaksin, perheen kanssa tai ilman.
Tapahtuman kesto noin 1 tunti. Unon roolissa retkeä johtaa näyttelijä Aaro Vuotila.
Ranan kulttuurikävelyt
Ranan kulttuurikävelyt ovat Kulttuuritalo Villa Ranasta (Seminaarinkatu 13, Jyväskylä) lähteviä taiteilijoiden vetämiä opastettuja kävelyitä.
Kävelyt pidetään suomeksi. Suosittelemme liikunta- ja näköesteisille avustajan käyttöä, Wivin ja Yrjön reitit ovat saavutettavissa pyörätuolilla kulkeville avustajan kanssa. Avustajan mukaantulo on ilmaista. Huom! Leikin merkitystä unohtamatta -kävely ei ole esteetön, vaan kulkee osin jyrkässä rinteessä polulla.
Kävelykierroksille ei lähdetä rankkasateessa, mutta kierrokset kulkevat pelkästään ulkotiloissa, joten sään mukainen pukeutuminen on suositeltavaa. Jos kierros peruuntuu, siitä tiedotetaan Villa Ranan verkkosivuilla ja sosiaalisen median kanavissa viimeistään tunti ennen kävelyn alkua.
Liput 12 € / 8 € (Wivin ja Yrjön kävelyt) sekä 5 € (Leikin merkitystä unohtamatta -kävely) ovat nyt ostettavissa. Ennakkolipunmyynti sulkeutuu tuntia ennen tapahtumaa. Tämän jälkeen mukaan haluavia pyydetään saapumaan Villa Ranaan tiedustelemaan vapaita paikkoja.
Kävelyt kesällä 2025:
ke 6.8.2025 klo 17 Leikin merkitystä unohtamatta (Unon kävely koko perheelle). Oppaana näyttelijä Aaro Vuotila
la 9.8.2025 klo 14 Leikin merkitystä unohtamatta (Unon kävely koko perheelle). Oppaana näyttelijä Aaro Vuotila
ke 13.8.2025 klo 17 Wivi Lönn. Oppaana näyttelijä Kirsi Sulonen
la 16.8.2025 klo 14 Yrjö Blomstedt. Oppaana tanssija Laura Suonperä
la 23.8.2025 klo 14 Wivi Lönn. Oppaana näyttelijä Kirsi Sulonen
ke 27.8.2025 klo 17 Wivi Lönn. Oppaana näyttelijä Kirsi Sulonen
la 30.8.2025 klo 14 Wivi Lönn. Oppaana näyttelijä Kirsi Sulonen
la 6.9.2025 klo 14 Yrjö Blomstedt. Oppaana tanssija Laura Suonperä. Kävely on osa Jyväskylän Taidekadun syyskauden avajaisiviikonloppua.
Järjestäjä: Jyväskylän kulttuuritalon tukiyhdistys ry
Kulttuurikävelyiden kehitystyötä on tukenut opetus- ja kulttuuriministeriö sekä Suomen Kulttuurirahasto.
